To biler er her til formiddag kørt sammen ved Knivholt Hovedgård i Frederikshavn. Det oplyser vagtchef ved Nordjyllands Politi, Bruno Brix. Meldingen fik politiet klokken 10.11. - To personer er sendt på hospitalet, men der er ikke noget, der tyder på, at det er alvorligt, siger han. Politiet er netop nu på stedet, og Hjørringvej er lige nu spærret for gennemkørsel. Politiet ved ikke, hvornår vejen bliver genåbnet. Knivholt Hovedgård har i denne weekend stort julemarked, og det giver ifølge Bruno Brix nogle trafikale udfordringer deroppe. - Folk henter juletræer, og det er ikke alle, der parkerer særlig hensigtsmæssigt. Om det har noget at sige i forhold til uheldet her, kan jeg ikke gisne om, siger han.
To biler er kørt sammen ved Knivholt Hovedgård. To personer er kørt på hospitalet.